மத்தியப் பிரதேசத்தின் பந்தல்கந்த் மற்றும் அதைச் சுற்றியுள்ள பகுதிகளுக்கு பாசனம் செய்வதற்காக கென் - பெட்வா நதிகளை இணைக்கத் திட்டமிடுகிறது அரசு. இந்த நதிகளை இணைத்தால், லட்சக்கணக்கான ஏக்கர் பாசனப் பரப்பு அதிகரிக்கும் என்பதோடு, இதனை வளர்ச்சியின் திட்டமாகப் பார்க்கிறது அரசு. ஆனால், உண்மையில் இந்தத் திட்டம் நிறைவேற்றப்பட்டால், 18 லட்சம் மரங்கள் வெட்டப்படும், பன்னா புலிகள் காப்பகத்தின் 5 ஆயிரம் ஹெக்டேர் பகுதி நீரில் மூழ்கும். அந்தப் பகுதி நீரில் மூழ்கும் பட்சத்தில், 1,255 அரியவகை மூலிகை செடிகள், 280 பறவை இனங்கள், 34 பாலூட்டிகளின் வாழ்க்கை இருப்பு கேள்விக் குறியாகும்...?